**Referat af Bestyrelsesmøde tirsdag den 11. august, kl. 15:30**

1. **Til stede**

Alle tilstede, medlemmer og suppleanter.

1. **Referent / godkendelse referat f.m. / bestyrelsesunderskrifter fra alle?**

Referat godkendt. Jørgen referent af dette møde.

Præciseret, at referenten medtager alt væsentligt i referatet og rundsender til bestyrelsen til bemærkninger/godkendelse. Såfremt referatet omtaler forhold, som er fortrolige eller indeholder personlige oplysninger, tages dette ud forinden referatet lægges på hjemmeside.

1. **Siden sidst:**
	1. ***Fælleshus***

Opvaskemaskinen fungerer nu. Elektriker skal ordne kontakt.

Der bliver lavet plan for bordopstilling, som brugere og lejere kan orientere sig efter, når lokalet skal efterlades.

Planer for evt. kommende indkøb:

* Klapstole, ikke-ryger-skilte, nødudgangsskilte

Laila oplyste, at der er brugt samlet ca. 65.000 på fælleshuset

Jørgen fortalte om corona-retningslinjer for større forsamlinger og lagde regelsæt på kontoret.

* 1. ***Tilslutningsafgift, vandaflæsning (Kamstrup målersystem)***

Ingen afklaring med kommunen endnu. Ove er på sagen. Haster snart.

Kamstrups koncentrator (som fjernaflæser vandmålere) er i udu og har ikke kunnet samle aflæsningerne, derfor til reparation. Den erstattes, hvis ikke den kan repareres. Systemet forventes at køre inden månedens udgang.

* 1. ***Fibernet via Rågårdskær***

Vi havde besøg af Carsten fra Rågårdskær. Han fortalte om planerne, som for vores vedkommende kunne se sådan ud:

* Vi får leveret af nyetableret firma Kolonihavenet
* Pga nærheden til lufthavnen er en trådløs forbindelse ikke at anbefale
* Der graves kabler fra det fibernet, der går ind via Rågårdskær, og over til hele Sommervirke via østsiden.
* Der etableres skabe rundt om på vejene, der får strøm via elledninger, der føres i de allerede nedgravne tomme rør, og fra skabene trækkes individuelle kabler fra skabe til alle haver i 20 cm dybde
* Alle haver vælger selv, om de ønsker at være med. De er ved tilslutning til ordningen er selv ansvarlige for at føre kabler til hus. Herfra overtager Kolonihavenet, som monterer dåse indendørs.
* Foreningen skal eje sin egen infrastruktur og kablinger, så man kan skifte leverandør og er ’herre i eget hus’
* Kolonihavenet tilbyder forskellige pakker: kun internet 200/200 Mbit for 100 kr.pr. måned eller 1000/1000 Mbit for 200 kr. pr. måned (man kan vælge kun sommersæson) samt pakker, som også omfatter TV kanaler (grundpakke, mellempakke og fuldpakke)

Carsten fortalte, at han ellers arbejder med Sundbynet, som leverer internet til 7000 lejligheder. Han er forhandler for Global Connect, som kan levere fiberforbindelser. Fibernet og 5G ikke kan kombineres, de to teknologier er supplementer til hinanden, så man både har gode hastigheder hjemme og på farten. Vi kan ikke basere vores internet i haven på en mobilmast, da det giver problem med lufthavnen som nabo.

Bestyrelsen pegede efterfølgende på, at en finansiering af etableringen (anslået ½ mio. kr.) måske kan indeholdes i det igangværende anlægsprojekt, så det ikke vil give yderligere huslejestigning.

Sagen tages op på generalforsamlingen.

* 1. ***Kloak- og vandtilslutninger i haverne***

80 har fået udleveret dokumenterne og må forventes at få kloakeret indenfor de næste måneder. 12 er meldt helt færdige.

Det sker, at der i forbindelse med tilslutning i de enkelte haver kommer sten og grus i systemet, som siden skal suges ud. Det kan være bekosteligt. En kloakmester har selv betalt, foreningen kommer til at betale faktura på 3200 for udsugning. Håndværkerne gøres opmærksom på det af bestyrelsen, og medlemmerne må også gerne bidrage med at indskærpe forsigtighed.

* 1. ***Havevandring 1. august og 8. august***

Nu har gruppen været rundt i hele øst og en del af vest. Nu mangler den nederste del af Skovvej, Birkevej og Bøgevej.

Næste havevandring er 29. august kl. 10. Slutter hos Ove, der sørger for alt godt fra havet!

Gruppen har set på det midlertidige trailerområde – der trænger virkelig til at blive ryddet op. Alle er bedt om at fjerne inden 1. september. Der kommer ikke en ny trailer-parkeringsplads, der er i forvejen hårdt brug for p-pladserne.

Bestyrelsen havde en længere drøftelse af den problemstilling, og det blev nævnt, at

* Tårnby Kommune har meldt ud, at der fra næste år ikke må parkeres på Viberupstræde af sikkerhedsmæssige årsager – Ove nævner der på generalforsamlingen
* Kunne det være en løsning med 2 p-pladser på grunden? Det er ikke lovligt i øjeblikket iflg. Lokalplan, som lægger vægt på, at haverne bibeholder kolonihavepræg.
* Det er observeret, at vores p-pladser en gang imellem benyttes af andre haveforeninger

Denne sag tages op igen i bestyrelsen.

* 1. ***Salg og vurdering***

Ove gav status for salg og vurdering.

* 1. ***Vejmøde Birkevej***

Mødet er afholdt. Bestyrelsen drøftede erfaringerne – der var forskellige opfattelser af, hvor vellykket mødet var, men det kunne konkluderes, at

* Folk på vejen er blevet hørt
* Det er en metode til løsning af lokale problemer i haveforeningen

På vejmødet særlig fokus på

* Kørsel og parkering på Birkevej – problemer søges løst ved selvjustits
* Hjørnet med sten ud mod tværvej. Der er etableret vigeplads og sten er flyttet. Det skal skiltes, at det ikke er en p-plads
	1. ***Advokat Kramme***

Bestyrelsen diskuterer personsag med advokat Kramme.

* 1. ***Andet?***

Traktor repareres af Kenneth. Udgift ca. 2000 kr.

Sandkasse laves på pligtarbejde.

Coronaregler for rengøring a toiletter – tages op næste gang

Kolonihaveforbundet har iværksat undersøgelse om tyveri i haverne, Torben sørger for at spørge medlemmerne via mail.

1. **Regnskab, budget, likviditet, PBS, restancer m.v.**

Laila gav en økonomisk status og fortalte om foreningens likvide situation. Vi har pt en beholdning på ca. 800.000. Bestyrelsen arbejder uden vedtaget budget grundet corona, tager udgangspunkt i budgettet for 2019 og må iværksætter det nødvendige. Laila vurderer, at vores forbrug holder sig under det gamle budget. Laila vil se på, hvordan vi i bestyrelsen kan få en egentlig budgetopfølgning trukket ud af systemet ved hvert bestyrelsesmøde. Der er tegnet brandforsikring for fælleshuset.

Laila fortalte, at vi nu er nået så langt, at vi kun mangler at få 11 ind i PBS, men det er stadig meget vigtigt. Vi har nemlig haft en del restancer. Situationen lige nu er 4 haver. Laila følger op. Se i øvrigt næste punkt. Advokat Kramme har meddelt vores formand og kasserer, at han ikke skal have salær i forbindelse med rykkere for manglende PBS tilmelding og have leje.

1. **Rykkerprocedure fremadrettet**

Det er aftalt, at der følges stramt op på huslejerestancer i samarbejde med advokat Kramme.

Bestyrelsen snakkede om erfaringen med vores administrationsselskab Newsec – der er nogle kritikpunkter. Laila arrangerer møde med Newsec, hvor også Ove deltager.

1. **Kontingenter og gebyrer**

Ove og Laila har lavet liste, som vi kan drøfte ud fra. Op på næste møde.

1. **Generalforsamling 12. september:**
	1. Hvordan, skal – skal ikke?
	2. Hvad mangler vi at sende ud?
	3. Budget 2020
	4. Forslag – nyt tag på fælleshus

Behandlingen af punkt 7 udsat til nyt møde.

Dog blev det besluttet, at der skal laves skrivelse til medlemmerne om retningslinjer for afholdelsen af generalforsamlingen, så vi kan overholde corona-retningslinjerne. Det vil bl.a. gå på en opfordring til, at hver have kun deltager med 1. Ove og Jørgen laver skrivelse til medlemmerne.

1. **Eventuelt**

Behandlingen af punkt 8 udsat til nyt møde

1. **Allerede aftalte møder og aktiviteter i august:**
	1. Havevandring lørdag den 15. august, kl. 10:00
	2. Pligtarbejde søndag den 16. august, kl. 09:00 – 12:00. Forberedes fredag d. 13. kl. 10.
	3. Storskrald + jern søndag den 23. august, kl. 09:00 – 12:00
	4. Ekstraordinært bestyrelsesmøde primært om forberedelse af generalforsamling søndag d. 23. august kl. 13.

Referent Jørgen